stanford-oval/wikipedia huggingface dataset:
สามเหมียวยอดนินจา
ตัวอย่างของเหตุการณ์

จำนวนของตอนในการ์ตูน มีทั้งหมด 54  ตอน  ซึ่งมีตัวอย่างเนื้อเรื่อง 2 ตอน ดังนี้:
Himitsu Ninja Tai Nyanki Shutsudou!  Secret tean ninja Nyanki Dispact [Version English - Stop Dragon My Cat Around]
ไปเลย ทีมนินจาลับ!เนียนกี้
เนื้อเรื่องบ้านเมืองlittle tokyoที่อยู่อย่างสงบสุข มาวันหนึ่ง  ได้มีมังกรลอยฟ้าปรากฏตัวขึ้น เท่านั้นไม่พอยังทำลายบ้านเมืองให้เกิดความเสียหาย ทางขุนนางผู้ใหญ่ ได้ประชุมปรึกษากัน ที่พระราชวังจักพรรดิ์ โดยที่ไม่ล่วงรู้เลยว่าในขุนนางทั้งหมดนั้นมีผู้บงการตัวจริงอยู่ และในที่นั้นเอง ก็มีผู้ที่สามารถแก้ไขได้อยู่เช่นกัน นั่นคือ Big All Dante ซึ่งคือหัวหน้ากลุ่มปฏิบัติการของ เหล่าที่นินจาเนียนกี้ ทั้งหมดนี้ต้องออกปฏิบัติการต่อสู้กับมังกรมารให้สำเร็จลงให้ได้...เมื่อจบตอแล้วจะเป็นการแนะนำตัวละคร ยัททาโร่ซึงจะบอกถึงลักษณะการแต่งกาย อาวุธที่ใช้ และลักษณะนิสัยของยัททาโร่ทั้งหมด
'Machiju O-sushi da! Panic da!'The Town is Full of Sushi! Panic![Version English - If You Knew Sushi Like I Know Sushi]
ระวัง !!! หุ่นซูชิโจมตีเมือง!
เนื้อเรื่องโอมิทจังกับพี่ชายได้ทำงานซูชิ  มีชื่อเสียงมากในเมือง แต่ในคืนหนึ่ง พี่ชายของโอมิทจังได้ถูกอุ้มหายไปอย่างลึกลับ เมื่อรุ่งขึ้นก็ได้ปรากฏตัวหุ่นยนต์ทำซูชิขึ้นมาอย่างลึกลับ ก่อความวุ่นวายโดยจับผู้คนเป็นๆ มาทำซูชิ ขนาดสึคาชิยังถูกจับไปทำเลย ดังนั้น เหล่าเหมียวนินจาจึงอยู่เฉยไม่ได้ และต้องหาผู้บงการลับตัวจริงมา เมื่อเห็นพี่ชายของโอมิทซังอยู่ในหุ่นยนต์นั้นแล้ว จึงไม่เชื่อได้งายว่าเขาจะทำ ดังนั้น ผู้บงการจะเป็นใครกันแน่ จบตอนแล้วแนะนำตัวละครพูรูรอนเกี่ยวกับเรื่องส่วนตัวของเธอ
ดังที่กล่าวมาข้างต้นนั้น เป็นแค่จำนวนตอน 2 ตอนใน 54 ตอน ของทั้งหมด ซึ่งทาง บริษัท Saban ได้ทำการซื้อลิขสิทธิ์จากบริษัทของญี่ปุ่นและพบว่าการ์ตูนมีวัฒนธรรมญี่ปุ่นมากเกินไป จึงนำไปพากย์ใหม่ให้การ์ตูนมีลักษณะที่เหมาะสมกับทางยุโรป ซึ่งมีลักษณะแปลกแตกต่างออกไป
บทเพลงใน สามเหมียวยอดนินจา

เพลงการ์ตูนชุดนี้ที่ได้ยินกันทั่วไป ได้แก่ เพลงเปิดการ์ตูน และเพลงจบเรื่อง โดยเพลงเปิดของ Samurai pizza cat นี้ก็คือเพลง Ottodokoi  Nihonbareเป็นเพลงที่มีเนื้อหาการเล่าถึงสมัยก่อนมีแมวหางยาวใส่ชุดเกราะเหล็กทำงานอยู่ในเมืองเก่า และปราบปรามเหล่าร้าย เป็นเสียงของผู้ภาคเจ้าหญิงกระต่าย หรือ Usa Hime ..
อีกเพลงหนึ่งเป็นเพลงจบก็คือ เพลง To Be Yourselfซึ่งเป็นนำเสียงของแมวสาว พูรูรอนนั่นเองอยู่ภายใต้นักภาคที่ชื่อว่า Ai Orikasa เป็นแนวเพลงเกี่ยวกับให้กำลังใจ ตัวเองต้องอยู่ด้วยตนเองให้ได้ แล้วโลกจะสดใส
เพลงอื่นที่มีอยู่ในการ์ตูนก็จะเป็นแบบ Sound track และเพลงอื่นอีกดังเช่น
Ottodokkoi Nihonbare "A Time of Beautiful Days (Usa Hime version)"เจ้าหญิงกระต่าย ถ้าเป็นเพลงเปิดการ์ตูนจะเป็นอีกคนคือ  Rena Yazawa (OP)
Mikazuki KONEKUSHON ("Crescent Moon Connection") พูรูรอน - โอมิทซัง
Teyandee Special Express พูรูรอน
Black Fight
Adesugata MEKA Cat ("Charming Figure Mecha Cat") สึคาชิ
Battle in Flash ยัททาโร่
Tenka Muteki no Yattaro ("Yattaro's Heavenly Victory") ยัททาโร่
To be Yourself (Pururun version) พูรูรอน ถ้าเป็นเพลงการ์ตูนจะไม่ใช่ แต่จะเป็นผู้ร้องอีกคน Rena Yazawa (ED)
Yasu KeKu Nai (Uta) Teyande nekoza Dai Ikkai Koen พูรูรอน - โอมิทซัง
แหล่งข้อมูลอื่น

Polly Esther Shrine
The samurai pizza cats' Memorial
Absolute Anime * Samurai pizza cats
วสันต์ สิทธิเขตต์

| วสันต์ สิทธิเขตต์ |
| --- | --- |

เกิด: 7 ตุลาคม พ.ศ. 2500 (67 ปี) จังหวัดนครสวรรค์ ประเทศไทย
อาชีพ: นักเขียน, นักประพันธ์
สัญชาติ:  ไทย
วสันต์ สิทธิเขตต์ (เกิด 7 ตุลาคม พ.ศ. 2500) ศิลปินและนักเคลื่อนไหวทางสังคม เกิดที่อำเภอลาดยาว จังหวัดนครสวรรค์ เป็นพี่ชายของวิสามัญเมือง สิทธิเขตต์ นักวาดและช่างถ่ายภาพเปลือย  เรียนศิลปะที่วิทยาลัยช่างศิลป์ กรุงเทพฯ ระหว่าง พ.ศ. 2518 – 2524
งานการเมือง

วสันต์ สิทธิเขตต์เป็นที่รู้จักในวงกว้างหลังจากเข้าร่วมการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี โดยอ่านบทกวีวิจารณ์การเมืองในรายการเมืองไทยรายสัปดาห์สัญจร อย่างสม่ำเสมอตั้งแต่ครั้งแรก ก่อนหน้านี้ วสันต์ สิทธิเขตต์ มีความเคลื่อนไหวทางสังคมในการเลือกตั้งแทบทุกครั้ง
ในการเลือกตั้ง พ.ศ. 2544 ประกาศตั้งพรรคเพื่อกู มีนโยบายที่ออกไปในทางเสียดสีพรรคไทยรักไทย อาทิ โครงการหนึ่งตำบล หนึ่งกองพัน เพื่อก่อตั้งแก๊งมือปืน นโยบายไล่ล่านักการเมืองที่หากินกับโครงการของรัฐ รวมทั้งการจัดซื้อเครื่องบินเอฟ 16 อีก 20 ฝูง เพื่อจะได้ค่าคอมมิสชั่นมาแจกจ่ายในหมู่สมาชิกพรรค
ในการเลือกตั้ง พ.ศ. 2548 ตั้งพรรคศิลปิน ร่วมกับเพื่อนศิลปินหลายท่าน เช่น ช่วง มูลพินิจ เนาวรัตน์ พงษ์ไพบูลย์ อังคาร กัลยาณพงศ์   มีนโยบายยึดทรัพย์นักการเมืองที่ฉ้อราษฏร์บังหลวง   ยกเลิกสัญญาการค้าที่ไม่เป็นธรรม  จัดการศึกษาฟรีตั้งแต่เกิดจนโต
วสันต์ สิทธิเขตต์ เป็นหนึ่งในผู้ได้รับรางวัลศิลปาธร ประจำปี พ.ศ. 2550
ผลงานเพลง

บันทึกพฤษภา (กรกฎาคม 2535)
หมายเหตุประเทศไทย (2536)
น้ำใจพี่น้องผองเพื่อน ประเสริฐ จันดำ (2538)
ทศวรรษ พฤษภาประชาธรรม (2550)
นักรบของประชา เคียงข้างคนจน (มีนาคม 2550)
รำลึก 15 ปี พฤษภาประชาธรรม (พฤษภาคม 2550)
บันทึกประวัติศาสตร์เพลงชีวิต พันธมิตรประชาธิปไตย (2551) - จัดทำขึ้นเพื่อสนับสนุนกองทุนเพลงกู้ชาติ
รำลึก 15 สีบสาน 20 ปี วีรชนพฤษภา 35 (พฤษภาคม 2555) - จัดทำขึ้นเพื่อคารวะวีรชนพฤษภา 35
เพลงพุทธทาส เปีดดวงตา 3 (2555) - จัดทำขึ้นเนื่องในโอกาส 100 ปีชาตกาลพุทธทาสภิกขุ
บทกวีเลือกสรร สานเสียงกวี (2557)
เพลงพิเศษ

193 วันรำลึก (2552)
คอนเสิร์ต

กระทิง คอนเสิร์ต เขาใหญ่ (23 ตุลาคม 2536)
ลำตะคอง มหกรรมดนตรีเพื่อชีวิต ครั้งประวัติศาสตร์ (16 มีนาคม 2537)
รวมนํ้าใจศิลปินเพื่อชีวิต แต่มิตร ประเสริฐ จันดำ (22 กันยายน 2538)
เอาประเทศไทยของเราคืนมา (19 กันยายน 2549)
พันธมิตรประชาธิปไตย (22 ธันวาคม 2550)
ศิลปะ ดนตรี กวี ขา (13 กรกฎาคม 2551)
ศิลปะ ดนตรี กวี การเมือง ตอน ยิ้มกลางสายฝน (8 สิงหาคม 2552)
20 ปี สานสัมพันธ์ คาราวาน-พยุหะ 2535-2554 (22 มกราคม 2554)
รำลึกถึงปีที่ 20 เหตุการณ์พฤษภาประชาธรรม (18 พฤษภาคม 2555)
ผาดำ ครั้งที่ 9 (5 มีนาคม 2559)
ฉันคือเธอ I am You (12 พฤษภาคม 2561)
แหล่งข้อมูลอื่น

วสันต์ สิทธิเขตต์ เก็บถาวร 2007-03-12 ที่ เวย์แบ็กแมชชีน
ผลงานศิลปะของวสันต์ สิทธิเขตต์
...บ้า ....ห่าม ...หลุดโลก วสันต์ สิทธิเขตต์ หัวเรือพรรคศิลปิน เก็บถาวร 2007-03-12 ที่ เวย์แบ็กแมชชีน
ผู้จัดการรายสัปดาห์ 14 มกราคม พ.ศ. 2548
| ด ค กผู้ได้รับรางวัลศิลปาธร |
| --- | --- |
ทัศนศิลป์:  เฉลิมชัย โฆษิตพิพัฒน์  พรชัย ใจมา  ชาติชาย ปุยเปีย  วสันต์ สิทธิเขตต์  ฤกษ์ฤทธิ์ ตีระวนิช  พินรี สัณฑ์พิทักษ์  อารยา ราษฎร์จำเริญสุข  สาครินทร์ เครืออ่อน  พัดยศ พุทธเจริญ  นาวิน ลาวัลย์ชัยกุล  สุรสีห์ กุศลวงศ์ 
วรรณศิลป์:  ชาติ กอบจิตติ  ศักดิ์ศิริ มีสมสืบ  วินทร์ เลียววาริณ  ศิริวร แก้วกาญจน์  ขจรฤทธิ์ รักษา  ไพวรินทร์ ขาวงาม  อรสม สุทธิสาคร  เสน่ห์ สังข์สุข  เรวัตร์ พันธุ์พิพัฒน์  ปราบดา หยุ่น 
คีตศิลป์:  ดนู ฮันตระกูล  บัณฑิต อึ้งรังษี  ณัฐ ยนตรรักษ์  ณรงค์ ปรางค์เจริญ  ณรงค์ฤทธิ์ ธรรมบุตร  เด่น อยู่ประเสริฐ  ชัยยุทธ โตสง่า  วานิช โปตะวณิช 
ภาพยนตร์:  เป็นเอก รัตนเรือง  อภิชาติพงศ์ วีระเศรษฐกุล  วิศิษฏ์ ศาสนเที่ยง  ธัญสก พันสิทธิวรกุล  นนทรีย์ นิมิบุตร  พิมพกา โตวิระ  อาทิตย์ อัสสรัตน์  คงเดช จาตุรันต์รัศมี 
ศิลปะการแสดง:  ประดิษฐ ปราสาททอง  มานพ มีจำรัส  พิเชษฐ์ กลั่นชื่น  นิมิตร พิพิธกุล  สินีนาฎ เกษประไพ  ชนประคัลภ์ จันทร์เรือง  นิกร แซ่ตั้ง  จารุนันท์ พันธชาติ 
ออกแบบเชิงสร้างสรรค์:  สมพิศ ฟูสกุล  สมชาย จงแสง  กุลภัทร์ ยันตรศาสตร์  เอกรัตน์ วงศ์จริต  ปริญญา โรจน์อารยานนท์  วศินบุรี สุพานิชวรภาชน์  ชัยยุทธ พลายเพ็ชร์ 
สถาปัตยกรรม:  ปฐมา หรุ่นรักวิทย์  สุริยะ อัมพันศิริรัตน์ 
มัณฑนศิลป์:  วิฑูรย์ คุณาลังการ 
เรขศิลป์:  ประชา สุวีรานนท์  ไพโรจน์ ธีระประภา 
รางวัลศิลปาธรกิตติคุณ:  สมเถา สุจริตกุล  ไสยาสน์ เสมาเงิน  สุวรรณ คงขุนเทียน  บรูซ แกสตัน
รายชื่อผู้ชนะชาร์ตเอ็มเคานต์ดาวน์ (ค.ศ. 2022)

บีทีเอส (ในภาพ) ชนะด้วยเพลง "Yet to Come" และมีคะแนนสูงสุดในปี 2022 ด้วยคะแนน 11,000 คะแนน ในการออกอากาศวันที่ 23 มิถุนายน เพลงนี้ยังทำให้บีทีเอสได้รับ Triple Crown เป็นครั้งแรกในรายการเอ็มเคานต์ดาวน์
ชาร์ตเอ็มเคานต์ดาวน์ เป็นรายการชาร์ตเพลงทางโทรทัศน์ของเอ็มเน็ตในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2022 มี 31 ซิงเกิลที่ได้อันดับที่หนึ่งในชาร์ต และ 26 ศิลปินได้รับถ้วยรางวัลอันดับหนึ่ง "Yet to Come" โดยบีทีเอส มีคะแนนสูงสุดที่ 11,000 คะแนนในการออกอากาศวันที่ 23 มิถุนายน และมี 4 เพลงที่ได้รับ Triple Crown ได้แก่ "Still Life" โดยบิกแบง "Yet to Come" โดยบีทีเอส "Shut Down" และ "Pink Venom" โดยแบล็กพิงก์
ระบบคะแนน

ก็อตเดอะบีต () ได้รับถ้วยรางวัลครั้งแรกด้วยเพลง "Step Back."
ฮวีอิน วงมามามู () และ เยนา () ได้รับถ้วยรางวัลของรายการเป็นครั้งแรกในฐานะศิลปินเดี่ยวด้วยเพลง "Make Me Happy" และ "Smiley" ตามลำดับ
บีบีจี () ไอฟ์ () ฟรอมิสไนน์ () และเอสปา () ได้รับถ้วยรางวัลเป็นครั้งแรกด้วยเพลง "Bop Bop!" "Love Dive" "Stay This Way"และ "Girls" ตามลำดับ
อิม ยอง-อุง () และ นาย็อน วงทไวซ์ () ได้รับถ้วยรางวัลเป็นครั้งแรกในฐานะศิลปินเดี่ยวด้วยเพลง "If We Ever Meet Again" และ "Pop!" ตามลำดับ
| ระยะเวลาที่ใช้ | ระบบชาร์ต> ออกอากาศ | ระบบชาร์ต> ยอดขายดิจิทัล | ระบบชาร์ต> ยอดขายอัลบั้ม | ระบบชาร์ต> ยอดชมวิดีโอ | ระบบชาร์ต> การโหวต |
| --- | --- | --- | --- | --- | --- |
| 28 พฤษภาคม 2020 – 7 เมษายน 2022 | 10% | 45% | 15% | 15% | 25% (โหวตล่วงหน้า 15% + โหวตสด 10%) |
| 14 เมษายน 2022 – 28 ธันวาคม 2023 | 10% | 50% | 15% | 10% | 25% (โหวตล่วงหน้า 15% + โหวตสด 10%) |
เวิลด์แชมเปี้ยนชิพเรสต์ลิง

| --- | --- |

WCW offices were located within the CNN Center.
อุตสาหกรรม: มวยปล้ำอาชีพ 
ก่อนหน้า: เอ็นดับเบิลยูเอ ไมด์-แอตแลนติกแชมเปี้ยนชิพเรสต์ลิง จอร์เจียแชมเปี้ยนชิพเรสต์ลิง จิมครอกเคทท์โปรโมชั่น เอ็นดับเบิลยูเอ เวิลด์แชมเปี้ยนชิพเรสต์ลิง ยูนิเวอร์แซลเรสต์ลิงคอร์ปอเรชั่น เวิลด์แชมเปี้ยนชิพเรสต์ลิง
ก่อตั้ง: ค.ศ. 1988
ผู้ก่อตั้ง: เท็ด เทอเนอร์
เลิกกิจการ: ค.ศ. 2001
สำนักงานใหญ่: Atlanta, Georgia , USA
บุคลากรหลัก: Ted Turner (Owner, 1988-2001) Eric Bischoff (Various executive roles, 1993-1999; 2000)
เจ้าของ: เท็ด เทอเนอร์ (1988-2001) วินซ์ แมคแมน (2001-ปัจจุบัน)
บริษัทแม่: ระบบแพร่สัญญาณเทอร์เนอร์ (1988–1996) Time Warner (1996–2001) World Wrestling Entertainment (WWE) (2001-ปัจจุบัน)
เว็บไซต์: www.wwe.com/classics/wcw/ 
เวิลด์แชมเปี้ยนชิพเรสต์ลิง เป็นสมาคมมวยปล้ำอาชีพที่มีอยู่ตั้งแต่ 1988-2001 มีสำนักงานใหญ่อยู่ที่ แอตแลนต้า, รัฐจอร์เจีย ก่อตั้งโดย เท็ด เทอเนอร์  ปัจจุบันสมาคมนี้ได้ปิดตัวลงเป็นที่เรียบร้อยแล้ว
ในกลางทศวรรษที่ 1990 WCW ได้ปรับตัวดีขึ้นอย่างมากจากผลการดำเนินงานทางเศรษฐกิจของ เอริก บิสชอฟฟ์ เป็นผู้อำนวยการบริหาร อาทิเช่น การจ้างงานของอดีตสตาร์นักมวยปล้ำอย่าง ฮัลค์ โฮแกน, แรนดี ซาเวจ, ร็อดดี ไพเพอร์, สก็อตต์ ฮอลล์ และเควิน แนช ,การแนะนำของรายการโทรทัศน์ผ่านเคเบิลทีวี Monday Nitro และการนำไปสู่สงครามเรตติ้งรายการทีวีมันเดย์ไนท์ วอร์ กับมันเดย์ไนท์ รอว์ ของดับเบิลยูดับเบิลยูอี โดยการสร้างสรรค์ และการตีการตลาดของทีมนักมวยปล้ำ New World Order (nWo) ซึ่งเกี่ยวข้องกับการเปลี่ยนแปลงบทบาทของ Hulk Hogan จากที่มีแฟนคลับที่ชื่นชอบมากมายยาวนานให้กลายเป็นอธรรมที่โดดเด่นในทีม และแนวคิดใหม่อื่น ๆ WCW ยังได้พัฒนานักมวยปล้ำรุ่นครุย์เซอร์เวทให้มีชื่อเสียงโด่งดัง ซึ่งโชว์การปล้ำแบบโลดโผนอย่างรวดเร็ว และได้รับแรงบันดาลใจจากสไตล์มวยปล้ำประเภท lucha libre
ในอีกหลายปีต่อมา สมาคมยังได้ส่งเสริมการขายนักมวยปล้ำที่สำคัญเช่น Bill Goldberg, Scott Hall, Booker T, Diamond Dallas Page, Scott Steiner, Jeff Jarrett, Chris Benoit และThe Giant (หลังเป็น Big Show ใน WWF) WCW ได้บดบังความนิยม WWE ในประเทศสหรัฐอเมริกา และทั่วโลกมากที่สุดใช่วงยุคทศวรรษที่ 1990 แม้กระนั้นทางการเงินและความคิดสร้างสรรค์มากมายที่นำไปสู่บริษัทที่สูญเสียการเป็นผู้นำใน WWF ต่อมา WWE ได้ซื้อกิจการต่อจาก Turner (ปัจจุบันชื่อ Time Warner) หลังจากที่เป็นเจ้าของมาจนถึงปี ค.ศ. 2001 ตั้งแต่ปี 2001 ภาพและวิดีโอของ WCW ได้รับการเผยแพร่อย่างกว้างขวางในสื่อที่เป็นเจ้าของโดย WWE
ประวัติ > ยุคแรกเริ่ม ณ เอ็นดับเบิลยูเอ > จิมครอกเคทท์โปรโมชั่น

ในเดือนมีนาคม ค.ศ. 1985 วินซ์ แม็กแมเฮิน ได้ขายช่องสถานี ทีบีเอส เวลาของเขาและ "เวิลด์แชมเปี้ยนชิพเรสต์ลิง" ชื่อไปของ จิมครอกเคทท์โปรโมชั่น (เจซีพี) และเป็นเจ้าของโดย จิม ครอกเคทท์ จูเนียร์ ภายใต้ความกดดันจาก เท็ด เทอเนอร์ ฝั่งของ ดับเบิลยูดับเบิลยูเอฟ และซุปเปอร์สตาร์ใหญ่ของ ฮัลค์ โฮแกน ในตอนนี้ตัวเลขที่เหนือกว่าของมวยปล้ำหลังจากประสบความสำเร็จในครั้งแรกในศึก เรสเซิลเมเนีย ดังนั้นการขายที่เกิดขึ้นจะประสบความสำเร็จนำ บริษัท ในรูปร่างที่ดีขึ้นใหม่ของ ดับเบิลยูซีดับเบิลยู ซึ่งขณะนี้การรวมกันของ เจซีพี (ไมด์-แอดแลนติกเรสต์ลิง) และสมาคม แชมเปี้ยนชิพเรสต์ลิงจากจอร์เจีย เป็นได้ในขณะนี้แสดงด้านบน ทีบีเอส และ จิม ครอกเคทท์ จูเนียร์ ได้กลายเป็นกรรมการผู้จัดการใหญ่เป็นครั้งที่สองของ เอ็นดับเบิลยูเอ
โดยปี ค.ศ. 1986 จิมครอกเคทท์โปรโมชั่น ได้ควบคุมบางส่วนที่สำคัญของ เอ็นดับเบิลยูเอ รวมทั้งเขตพื้นที่ เอ็นดับเบิลยูเอ แบบดั้งเดิมในภาคเหนือและในรัฐเซาท์แคโรไลนา, รัฐจอร์เจีย, และในเมืองเซนต์หลุยส์ เจซีพี ถูกผสาน เอ็นดับเบิลยูเอ เขตพื้นที่ที่เป็นกลุ่มหนึ่งในการส่งเสริมภายใต้แบนเนอร์ เอ็นดับเบิลยูเอ เวิลด์แชมเปี้ยนชิพเรสต์ลิง และความบาดหมางระหว่าง จิม ครอกเคทท์ จูเนียร์ และ วินซ์ แม็กแมเฮิน ต่อมา ดับเบิลยูดับเบิลยูเอฟ ได้ผุดขึ้นและ บริษัทได้พยายามที่จะชนะในเชิงเล่ห์เหลี่ยมแต่ละอื่น ๆ ที่จะได้รับช่องโทรทัศน์ที่สำคัญที่เป็นของ ดับเบิลยูดับเบิลยูเอฟ แต่ก็สามารถที่จะกลายเป็นตีในเมืองเซนต์หลุยส์ (และส่วนที่เหลือของรัฐมิสซูรี เช่นกัน) ซึ่งนำปัญหาไปที่สมาคม เอ็นดับเบิลยูเอ ในกลางสหรัฐอเมริกา ต่อมา ดับเบิลยูดับเบิลยูเอฟ ก็สามารถกลายเป็นทั่วประเทศรวมทั้งเป็นความบาดหมางระหว่าง ฮัลค์ โฮแกน และ พอล ออร์นดอฟฟ์ ได้ยื่นอุทธรณ์ไปยังผู้ชมที่มีขนาดใหญ่ในต่อไปนี้ ต่อมา บ็อบ ไกเกิล ได้กลายเป็นกรรมการผู้จัดการใหญ่เป็นครั้งที่สองของ เอ็นดับเบิลยูเอ
ในปีเดียวกัน เจซีพี ได้ซื้อสมาคม ฮาร์ตออฟอเมริกันสปอร์ทแอตเติร์ชชั่น ผู้ส่งเสริมในพื้นที่ศูนย์กลางอเมริกาซึ่งเป็นเจ้าของสิทธิ์ในการส่งเสริมการแสดงกีฬามวยปล้ำผ่านทางรัฐแคนซัส, รัฐมิสซูรี และรัฐไอโอวา
ประวัติ > ยุคแรกเริ่ม ณ เอ็นดับเบิลยูเอ > ดับเบิลยูซีดับเบิลยู ภายใต้ผู้นำของ เท็ด เทอเนอร์

ในปี ค.ศ. 1988 จิมครอกเคทท์โปรโมชั่น ได้ขายกิจการมวยปล้ำให้กับ เท็ด เทอเนอร์ เนื่องจากมีปัญหาทางการเงิน และจดทะเบียนโดย สถานี ทีบีเอส ในนามของ ยูนิเวอร์แซลเรสต์ลิงคอร์ปอเรชั่น ต่อมา เท็ด เทอเนอร์ ได้สัญญาให้กับแฟน ๆ ดับเบิลยูซีดับเบิลยู ว่าจะเป็นรูปแบบนักกีฬาที่มุ่งเน้นจาก เอ็นดับเบิลยูเอ
ประวัติ > การควบรวมกิจการกับ ดับเบิลยูซีดับเบิลยู และ อีซีดับเบิลยู

ในช่วงนั้น สมาคม ดับเบิลยูซีดับเบิลยู ซึ่งเป็นคู่แข่งคนสำคัญของ WWF ได้ประสบปัญหาอย่างรุนแรง ภายหลังจากที่พวกเขาพ่ายแพ้สงครามเรตติ้งให้กับ WWF มาโดยตลอดนับตั้งแต่ปี 1998 แต่สิ่งที่ทำให้พวกเขานั้นอยู่รอดได้ ก็เนื่องจากการที่ Ted Turner ผู้เป็นเจ้าของ WCW ได้ตัดสินใจควบรวมกิจการระหว่าง Turner Broadcasting System ซึ่งเข้าเป็นเจ้าของเข้ากับ Time Warner บริษัทใหม่ที่เกิดจากการควบรวมกิจการกันระหว่าง Turner Broadcasting System กับ Time Inc. บริษัทสื่อสารมวลชนรายใหญ่ เจ้าของนิตยสาร Time แต่ทว่า ภายหลังจากที่ Time Warner เข้าควบรวมกิจการกับ AOL หรือ American Online บริษัทด้านโทรคมนาคมชื่อดังในสหรัฐอเมริกากลายเป็น AOL Time Warner อำนาจของ Ted Turner ภายในบริษัทจึงถูกจำกัดลง ส่งผลให้ AOL Time Warner ตัดสินใจที่จะไม่ต้องการให้ WCW เป็น 1 ในธุรกิจของพวกเขาอีกต่อไป ในที่สุด ในเดือนมีนาคม ปี 2001 WWF Entertainment จึงเข้าซื้อกิจการของ World Championship Wrestling หรือ WCW จาก AOL Time Warner ด้วยมูลค่าการซื้อขายตามรายงาน 7 ล้านดอลลาร์สหรัฐ และจากการซื้อสมาคม WCW ได้ทำให้ WWF กลายเป็นสมาคมมวยปล้ำที่ใหญ่ที่สุดในโลก และเป็นสมาคมในทวีปอเมริกาเหนือเพียงสมาคมเดียวที่ได้ชื่อว่าเป็นสมาคมยักษ์ใหญ่จนกระทั่งการถือกำเนิดขึ้นของสมาคม Total Nonstop Action Wrestling หรือ TNA ในปี 2002
ในขณะเดียวกัน ทรัพย์สินทั้งหมดของสมาคม Extreme Championship Wrestling หรือ ECW ซึ่งถูกยึดภายหลังจากที่ประสบปัญหาจนล้มละลายในเดือนเมษายน ปี 2001 ก็ได้ถูกยึดเป็นกรรมสิทธิ์ของ WWF (ขณะนั้นเป็น WWE แล้ว) ในช่วงกลางปี 2003 นั่นเอง
ตำแหน่งแชมป์เปี้ยนทั้งหมด

| Championship | Notes |
| --- | --- |
NWA World Heavyweight Championship: The world title of the National Wrestling Alliance. It was defended within WCW from 1988 until 1993.
NWA World Tag Team Championship: The world tag team title of the National Wrestling Alliance. It was defended within WCW from through 1993.
ดับเบิลยูซีดับเบิลยู ครูเซอร์เวท แชมเปี้ยนชิพ: The title was established under WCW in 1996 and would continue to be used after WCW's purchase by the WWF until March 2008, when it was retired as the WWE Cruiserweight Championship.
ดับเบิลยูซีดับเบิลยู ครูเซอร์เวท แทกทีม แชมเปี้ยนชิพ: The title was established under WCW in March 2001 but was retired after the WCW's purchase by the WWF.
ดับเบิลยูซีดับเบิลยู ไลฟ์เฮฟวี่เวท แชมเปี้ยนชิพ: เข็มขัดเส้นนี้ใช้ในสมาคม WCW ตั้งแต่ในปี ค.ศ. 1991 และยกเลิกในเดือนกันยายน ค.ศ. 1992
ดับเบิลยูซีดับเบิลยู ฮาร์ดคอร์ แชมเปี้ยนชิพ: เข็มขัดเส้นนี้ใช้ในสมาคม WCW ตั้งแต่ในปี ค.ศ. 1999 และยกเลิกในเดือนมกราคม ค.ศ. 2001
ดับเบิลยูซีดับเบิลยู อินเตอร์เนชั่นแนล เวิลด์ เฮฟวี่เวท แชมเปี้ยนชิพ: เข็มขัดรองเส้นนี้ใช้ในสมาคม WCW ตั้งแต่ในปี ค.ศ. 1993 ภายใต้ WCW  และยกเลิกในปี ค.ศ. 1994
ดับเบิลยูซีดับเบิลยู ยูไนเต็ดสเตท เฮฟวี่เวท แชมเปี้ยนชิพ: The second highest ranked title used in WCW. It was established in 1975 under NWA Mid-Atlantic Championship Wrestling. Under World Wrestling Entertainment, the title remains active as the WWE United States Championship.
ดับเบิลยูซีดับเบิลยู ยูไนเต็ดสเตท แทกทีม แชมเปี้ยนชิพ: The title was established in 1986 under NWA Mid-Atlantic Championship Wrestling and was defended within WCW until July 1992, when the title retired.
ดับเบิลยูซีดับเบิลยู วูเมน แชมเปี้ยนชิพ: The title was established under WCW in 1996 and was defended until 1997, when the title retired.
ดับเบิลยูซีดับเบิลยู วูเมน ครูเซอร์เวท แชมเปี้ยนชิพ: The title was established under WCW in 1997 but was retired later that year.
ดับเบิลยูซีดับเบิลยู เวิลด์ เฮฟวี่เวท แชมเปี้ยนชิพ: The primary world title of WCW. It was established in 1991 under WCW and would continue to be used after WCW's purchase by the WWF until December 2001, when it was unified with the WWF Championship. The physical belt, known as the Big Gold Belt, returned in September 2002 as the World Heavyweight Championship.
ดับเบิลยูซีดับเบิลยู เวิลด์ ซิก-แมน แทกทีม แชมเปี้ยนชิพ: The title was derived from the NWA World Six-Man Tag Team Championship of NWA Mid-Atlantic Championship Wrestling and was defended within WCW until 1991, when the title retired.
ดับเบิลยูซีดับเบิลยู เวิลด์แทกทีม แชมเปียนชิพ: The world tag team title of the WCW. It was established in 1975 under NWA Mid-Atlantic Championship Wrestling and would continue to be used after WCW's purchase by the WWF until November 2001.
ดับเบิลยูซีดับเบิลยู เวิลด์ เทเลวิชั่น แชมเปี้ยนชิพ: The title was established in 1974 under NWA Mid-Atlantic Championship Wrestling and was defended within WCW until April 2000, when the title retired.
รายการโทรทัศน์ของ WCW

| รายการโทรทัศน์ | หมายเหตุ |
| --- | --- |
ดับเบิลยูซีดับเบิลยู มันเดย์ ไนโตร: (1995–2001)
ดับเบิลยูซีดับเบิลยู ทันเดอร์: (1998–2001)
ดับเบิลยูซีดับเบิลยู แซทเทอร์เดย์ไนท์: (1971– 2000) Also known as WCW Saturday Morning, Georgia Championship Wrestling, and World Championship Wrestling.
เวิลด์แชมเปี้ยนชิพเรสต์ลิง: ซันเดย์อีดิทชั่น: (1973–1987)
ดับเบิลยูซีดับเบิลยู เวิลด์ไวด์: (1975–2001) Also known as World Wide Wrestling.
ดับเบิลยูซีดับเบิลยู โปร: (1985–1998) Also known as NWA Pro Wrestling and Mid-Atlantic Wrestling.
ดับเบิลยูซีดับเบิลยู เมนอีเว่น: (1989–1998) Also known as NWA Main Event.
ดับเบิลยูซีดับเบิลยู พาว์เวอร์เอ้าร์: (1989–1994) Also known as NWA Power Hour.
ดับเบิลยูซีดับเบิลยู พาร์ม: (1995–1997)
ดับเบิลยูซีดับเบิลยู แคล์ชออฟเดอะแชมเปี้ยนส: (1988-1997) Also known as NWA Clash of Champions.
ตราสัญลักษณ์

โลโก้ของ World Championship Wrestling (1991 - 1999)
โลโก้ดั้งเดิมของ WCW ในยุค Alliance ที่ใช้ใน WWF/E (2001)
แหล่งข้อมูลอื่น

WWE.com's WCW World Heavyweight Championship History
The legacy of WCW Revived in WWE.com เก็บถาวร 2011-04-27 ที่ เวย์แบ็กแมชชีน
WCW Title Histories
Mid-Atlantic Gateway - The Website of Record on Mid-Atlantic Wrestling History
อบ ไชยวสุ

| อบ ไชยวสุ |
| --- | --- |
เกิด: 15 สิงหาคม พ.ศ. 2444 จังหวัดธนบุรี ประเทศสยาม
เสียชีวิต: 2 ตุลาคม พ.ศ. 2540 (96 ปี) กรุงเทพมหานคร ประเทศไทย
นามปากกา: ฮิวเมอริสต์  L.ก.ฮ.  สุราสิวดี
อาชีพ: นักเขียน นักหนังสือพิมพ์
รางวัลสำคัญ:  พ.ศ. 2529 - ศิลปินแห่งชาติ สาขาวรรณศิลป์ (หัสคดี) 
คู่สมรส: สายใจ นาคะปิณฑ์
บิดามารดา: หลวงรัตนเทพพลารักษ์ (เชย) นางเที่ยง รัตนเทพพลารักษ์
อบ ไชยวสุ (15 สิงหาคม พ.ศ. 2444 – 2 ตุลาคม พ.ศ. 2540) ครูสอนภาษาไทย นักหนังสือพิมพ์ นักเขียนเรื่องสั้นแนวชวนหัว เจ้าของนามปากกา ฮิวเมอริสต์ และ L.ก.ฮ. ได้รับการยกย่องเป็นผู้ใช้ภาษาไทยดีเด่น รางวัลพระเกี้ยวทองคำ และรับการเชิดชูเกียรติเป็นศิลปินแห่งชาติ สาขาวรรณศิลป์ (หัสคดี) ประจำปีพุทธศักราช 2529
ประวัติ

อบ ไชยวสุ เกิดที่บ้านตำบลคลองสำเหร่ ฝั่งธนบุรี เป็นบุตรคนโตในจำนวน 8 คนของหลวงรัตนเทพีพลารักษ์ (เชย)  กับนางเที่ยง ไชยวสุ บิดาเคยรับราชการเป็นพระพี่เลี้ยงสมเด็จพระเจ้าลูกยาเธอ เจ้าฟ้ามหาวชิรุณหิศ  จบการศึกษาจากโรงเรียนวัดชนะสงคราม โรงเรียนวัดราชบพิธ โรงเรียนเทพศิรินทร์ แล้วรับราชการเป็นครูสอนวิชาภาษาไทย จากนั้นทำงานเป็นบรรณาธิการ นักหนังสือพิมพ์ นักภาษาและนักประพันธ์  เป็นหนึ่งในผู้ร่วมก่อตั้งกลุ่มนักประพันธ์ชื่อคณะ “สุภาพบุรุษ” เมื่อประมาณปี พ.ศ. 2472 ออกหนังสือรายปักษ์ชื่อ “สุภาพบุรุษ”  ร่วมกับ กุหลาบ สายประดิษฐ์ มาลัย ชูพินิจ โชติ แพร่พันธุ์
งานเขียนของอบ ไชยวสุ แบ่งได้เป็น 3 แนว คือเรื่องเชิงหรรษา เรื่องเกี่ยวกับภาษาไทย และเรื่องแปล โดยใช้นามปากกาแยกโดยเฉพาะสำหรับงานเขียนแต่ละประเภท คือ "อบ ไชยวสุ" ใช้เขียนเรื่องสั้น, "ฮิวเมอริสต์" ใช้เขียนเรื่องชวนหัว หัสคดี, "L.ก.ฮ." ใช้เขียนเพื่อสะกิด หยอกเย้าคนที่เขียนภาษาไทยอย่างผิดๆ (L.ก.ฮ. อ่านออกเสียงเหมือน "แอลกอฮอล์" เป็นการล้อเลียนตัวเอง) และ "นายฮูก สุราสิวดี" ใช้เขียนบทความเบาสมอง
ในวันเกิดครบรอบปีที่ 56 ตรงกับ พ.ศ. 2500 อบ ไชยวสุ ได้งดดื่มสุราอย่างเด็ดขาด ตามที่ได้ตั้งใจไว้ว่าจะถือศีลตั้งแต่ 25 พุทธศตวรรษ  อบ ไชยวสุ ยังคงเขียนหนังสืออยู่ที่บ้านเรื่อยมา โดยเลิกงานประจำที่หนังสือพิมพ์ เพื่องดเว้นการสังสรรค์กับเพื่อนฝูง
ในปี พ.ศ 2529 ได้รับเกียรติยกย่องให้เป็นศิลปินแห่งชาติ สาขาวรรณศิลป์ (หัสคดี)  อีกทั้งได้รับมอบพระเกี้ยวทองคำ จากจุฬาลงกรณ์มหาวิทยาลัยในฐานะเป็นผู้ทะนุบำรุงและเผยแพร่ความรู้ภาษาไทยดีเด่น ในปีเดียวกัน
ท่านได้หยุดงานเขียนเมื่ออายุ 90 ปี คงพักผ่อนอย่างสงบกับคุณสายใจคู่ชีวิตท่ามกลางลูกหลาน โดยรักษาศีล ฟังเทศน์ ฟังธรรม จากแถบบันทึกเสียงจนสิ้นอายุขัย
อบ ไชยวสุ เสียชีวิตเมื่อวันที่ 2 ตุลาคม พ.ศ. 2540 สิริอายุได้ 96 ปี 1 เดือน 17 วัน  ได้รับพระราชทานเพลิงศพเมื่อวันที่ 12 ตุลาคม พ.ศ. 2541 ณ วัดมกุฏกษัตริยาราม
แหล่งข้อมูลอื่น

คำประกาศเกียรติคุณ จาก หออัครศิลปินแห่งชาติ, คลังข้อมูลเก่าเก็บจากแหล่งเดิมเมื่อ 29 กันยายน 2007
แนะนำหนังสือ ฮิวเมอริสต์คิดเบ่ง, คลังข้อมูลเก่าเก็บจากแหล่งเดิมเมื่อ 26 กันยายน 2007
กลอนเปล่า (มีตัวอย่างผลงานที่ใช้นามปากกา L.ก.ฮ.), คลังข้อมูลเก่าเก็บจากแหล่งเดิมเมื่อ 27 กันยายน 2007
ส้วมสาธารณะ  ผลงานของ ฮิวเมอริสต์, คลังข้อมูลเก่าเก็บจากแหล่งเดิมเมื่อ 27 กันยายน 2007
| ด ค กศิลปินแห่งชาติ สาขาวรรณศิลป์ |
| --- | --- |
 กิตติศักดิ์ มีสมสืบ  เกริก ยุ้นพันธ์  กุลทรัพย์ เกษแม่นกิจ  กรุณา กุศลาสัย  กัณหา เคียงศิริ  โกวิท เอนกชัย  คำพูน บุญทวี  คำสิงห์ ศรีนอก  หม่อมราชวงศ์คึกฤทธิ์ ปราโมช  เจริญ มาลาโรจน์  จำลอง ฝั่งชลจิตร  ฉัตรชัย วิเศษสุวรรณภูมิ  ชมัยภร บางคมบาง  ชาติ กอบจิตติ  ชูวงศ์ ฉายะจินดา  ณรงค์ วงษ์สวรรค์  ธัญญา สังขพันธานนท์  ธีรภาพ โลหิตกุล  ทวีป วรดิลก  เทพ ชุมสาย ณ อยุธยา  เทพศิริ​ สุขโสภา  นงไฉน ปริญญาธวัช  นันทพร ศานติเกษม  เนาวรัตน์ พงษ์ไพบูลย์  บุญเตือน ศรีวรพจน์  ประคิณ ชุมสาย ณ อยุธยา  ประภัสสร เสวิกุล  ประยอม ซองทอง  ประสาทพร ภูสุศิลป์ธร  หม่อมหลวงปิ่น  มาลากุล  พิบูลศักดิ์​ ละครพล  เพ็ญศรี เคียงศิริ  ไพวรินทร์ ขาวงาม  มกุฏ อรฤดี  มณี พยอมยงค์  ระวี ภาวิไล  เริงชัย ประภาษานนท์  เรืองอุไร กุศลาสัย  วศิน อินทสระ  วสิษฐ เดชกุญชร  วินิตา ดิถียนต์  วิชชา ลุนาชัย  วินทร์ เลี้ยววาริณ  วิมล ศิริไพบูลย์  หม่อมหลวงศรีฟ้า มหาวรรณ  ศักดิชัย บำรุงพงศ์  สถาพร ศรีสัจจัง  สมบัติ พลายน้อย  สุกัญญา ชลศึกษ์  สุจิตต์ วงษ์เทศ  สุชาติ สวัสดิ์ศรี  สุภา สิริสิงห  สุรชัย จันทิมาธร  สุวัฒน์ วรดิลก  เสกสรรค์ ประเสริฐกุล  เสน่ห์ สังข์สุข  โสภาค สุวรรณ  อบ ไชยวสุ  อังคาร กัลยาณพงศ์  อัศศิริ ธรรมโชติ  เอนก นาวิกมูล  อรสม สุทธิสาคร  อาจินต์ ปัญจพรรค์  อดุล จันทรศักดิ์ 
 แม่แบบ:ศิลปินแห่งชาติ ทัศนศิลป์ ศิลปะการแสดง วรรณศิลป์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  IdRef
วัดกำแพงงาม (จังหวัดเชียงใหม่)

| วัดกำแพงงาม |
| --- | --- |

ที่ตั้ง: ตั้งอยู่เลขที่ 26 บ้านตลาดหางดง ถนนสายเชียงใหม่ - ฮอด หมู่ที่ 3 ตำบลหางดง  จังหวัดเชียงใหม่ อำเภอหางดง จังหวัดเชียงใหม่ 50230
ประเภท: วัดราษฎร์
นิกาย: มหานิกาย
เจ้าอาวาส: พระครูรัตนธรรมพินิต (ครูบาสิงห์แก้ว ธมฺมธีโร)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดกำแพงงาม เป็นวัดในสังกัดคณะสงฆ์มหานิกาย ที่มีประวัติความเป็นวัดที่สร้างเมื่อ พ.ศ. 2300 เดิมชื่อวัดสันกำแพงงาม โดยลักษณะวิหารเป็นทรงล้านนา หลังคาซ้อนกันเป็นชั้น ๆ ลดหลั่นกันลงมา มีช่อฟ้าเป็นเครื่องประดับปลายหลังคา มีลักษณะคล้ายหัวนาถปลายแหลม ใบระกาเป็นส่วนของเกล็ดหลังคารูปฟันปลา หางหงส์ (ลายตัวเหงา) อยู่ที่ปลายป้านลมของวิหารต่อจากนาคลำพอง ส่วนหน้าบันประดิษฐ์เป็นลวดลายเครือเถา ซุ้มประตูทางเข้าไปในวิหาร ด้านบนเป็นแบบจั่วทำเป็นนาคสะดุ้งทอดหางยาวขึ้นไป ลวดลายของซุ้มตกแต่งและประดับด้วยกระจกสี หน้าต่างจะมีลักษณะคล้ายกับซุ้มประตู ซึ่งศิลปกรรม บางอย่างที่ถูกสร้างขึ้นใหม่ แต่ยังคงความเป็นเอกลักษณะของศิลปะล้านนาได้อย่างลงตัว